Rohit Sharma
రోహిత్‌శర్మకు అవకాశం వృధా
న్యూఢిల్లీ: విశాఖపట్నం వేదికగా న్యూజిలాండ్‌తో జరుగుతున్న అయిదవ వన్డేలో మొదట బ్యాటింగ్‌ చేసిన టీమిండియా 119 పరుగులు వద్ద రెండవ వికెట్‌ కోల్పోయింది.కాగా ఇన్నింగ్స్‌ 22వ ఓవర్‌ వేసిన ట్రెంట్‌ బౌల్ట్‌ బౌలింగ్‌లో డీప్‌ మిడ్‌ వికెట్‌గా దిశగా భారీ షాట్‌ కోసం ప్రయత్నించిన ఓపెనర్‌ రోహిత్‌ 65 బంతులు ఆడి 5 బౌండరీలు,3 సిక్సర్లతో 70 పరుగులు చేసి ఫీల్డర్‌ నీషమ్‌ చేతికి చిక్కాడు.ఔట్‌కి ముందు బంతిని కూడా రోహిత్‌ ఇలానే షాట్‌ కోసం ప్రయత్నించగా అది నీషమ్‌కి కొద్ది దూరంలో పడిపోయింది. 21వ ఓవర్‌లో రోహిత్‌ శర్మకు లైఫ్‌ దొరికింది.నీషమ్‌ బౌలింగ్‌లో మిడ్‌ వికెట్‌ దిశగా రోహిత్‌ షాట్‌ కొట్టగా బంతి షార్ట్‌ మిడాన్‌లో ఫీల్డింగ్‌ చేస్తున్న రాస్‌ టేలర్‌ చేతుల్లోకి వెళ్లింది. అయితే క్యాచ్‌ అందుకోవడంలో తడబడిన టేలర్‌్‌ బంతిని నేలపాలు చేశాడు. మొహాలీలో జరిగిన మూడవ వన్డేలో కూడా కోహ్లీ క్యాచ్‌ను టేలర్‌ వదిలేయగా అక్కడ ఆ అవకాశాన్ని సద్వినియోగం చేసుకున్న కోహ్లీ భారీ సెంచరీతో చెలరేగి పోయాడు.విశాఖలో మాత్రం రోహిత్‌ అవకా శాన్ని వృధా చేసుకున్నాడు.